Московският кмет Лужков дари на Лили Иванова мед | Stara-Zagora
Московският кмет Лужков дари на Лили Иванова мед
2009-04-11 08:31:28
Московският кмет Юрий Лужков се затрогна от концерта на Лили Иванова в Москва и я дари с буренце мед. Кметът е от най-големите производители на пчелния продукт не само в Русия, а и в световен мащаб. Той знаел за слабостта на нашата естрадна прима към меда и затова решил да поднесе уваженията си към нея под сладка форма. Освен това Лужков даде на Лили Иванова и кошница с разкошни цветя. Певицата направи поредния си запомнящ се спектакъл, този път в Московския академичен музикален театър "Станиславски и Немирович-Данченко". Тя пя над три часа, като просълзи и зарадва много руски фенове на музика й. В светските среди на Москва веднага бе направено сравнението между Лили Иванова и Алла Пугачова. Лили е по-възрастна от рускинята, но по дух и визия изглежда с поне десет години по-млада от нея, коментирали естетите. Лили Иванова бе звездата на Дните на София в Москва.